Annie 3 ár, Zebede 5 ár, Yeahbylin 6 ár, Blessing 7 ár, Carlos 9 ár og Cyntia 16 ár hava brúk fyri hjálp. Foreldrini hjá teimum doyðu av Ebola. Fólk eru bangin at hjálpa, tí tey halda, at tey blíva smittað av ebola. Vit í ABC vilja gjarna hjálpa hesari familjuni og vit hava brúk fyri tær. Góðu sponsorar og leiðarar í ABC barnahjálp Føroyar. Eg beri hesa heilsan vegna børnini og starvsfólkini í ABC Liberia. Vit eru Harranum ógvuliga takksom fyri, at vit eru á lívi í hesi ræðuligu ebolakreppu. Júst nú er framgongd, grundað á úrslitini hjá Ebola Taskforce. Deyðiligheitin er lækkandi, og færri sjúklingar eru á sjúkrahúsunum kring landið. 20. desember var stjórnarval, sum er ein ábending um, at støðan við ebola er batnandi.